text: Kæmper om kristne stemmer
  10 november 2012 kl. 09.26
  I Grene sogn i Billund går kandidaterne til menighedsrådsvalget i dag på gaden for at kapre støtte.
  Modsat mange steder, hvor menighedsrådsvalget ender i fredsvalg på grund af manglende modkandidater, så er der aktivitet i Grene sogn i Billund. Kandidaterne er blandt andet inspireret af et kursus i branding og valgkamp, som TV SYD og DR Trekanten står bag, og lørdag er de ude på gader og stræder for at sælge sig selv og deres menighedsråd.
  En af dem er Laila Busborg, der som noget usædvanligt for kandidaterne ikke allerede er medlem af menighedsrådet.
  